# data[].attributes.headline
Indeks  Bilangan Lafaz-Lafaz 'Bumi' Dalam Al-Quran

# data[].attributes.subject
Indeks  Bilangan Lafaz-Lafaz 'Bumi' Dalam Al-Quran

# data[].attributes.body
الأرض - 351

أرضا -  2

أرضكم - 3

أرضنا - 3

أرضهم - 1

أرضى - 1

# data[].attributes.headline
Analisis Lafaz-Lafaz Dalam Al-Quran Yang Menunjukkan Makna 'Hamparan' Yang Mengandungi Isyarat Bentuk Muka Bumi

# data[].attributes.subject
Analisis Lafaz-Lafaz Dalam Al-Quran Yang Menunjukkan Makna 'Hamparan' Yang Mengandungi Isyarat Bentuk Muka Bumi

# data[].attributes.body
مَدَّ - 3
فِرَاشًا - 1
مِهَادًا - 1
بِسَاطًا - 1
دَحَاهَا - 1
سُطِحَتْ - 1

# data[].attributes.body
• Bumi adalah satu-satunya planet (yang diketahui) yang didiami oleh manusia, haiwan dan tumbuh-tumbuhan

• Bumi ialah tempat kehidupan dan kediaman kita

• Semakin kita melata di muka Bumi, semakin kita kagum dengan segala apa yang ada di Bumi

# data[].attributes.body
i) planet tempat kita tinggal, yg ketiga jauhnya dari matahari atau dunia

ii) permukaan bumi atau tanah

# data[].attributes.body
Ia adalah tempat tinggal manusia dalam bentuk feminin (أنثى) dan merupakan kata nama kolektif yang merujuk kepada kelas.

التي عليها الناس, أنثى و هي اسم جنس

# data[].attributes.headline
Kitab Al-Mufradat fi Gharib al-Quran (المفردات في غريب القرءان)

# data[].attributes.subject
Kitab Al-Mufradat fi Gharib al-Quran (المفردات في غريب القرءان)

# data[].attributes.body
Ia adalah benda yang menjadi lawan bagi perkataan al-sama’ iaitu langit. Dan bentuk jamaknya adalah أرضون namun tidak terdapat perkataan jamaknya dalam al-Quran. Lafaz ini juga digunakan untuk mengungkapkan sesuatu yang paling rendah, seperti mana lafaz السماء  juga digunakan untuk mengungkapkan sesuatu yang paling tinggi.

# data[].attributes.body
Ia dalam bentuk feminin (أنثى) , kata nama kolektif atau himpunan yang bukan merujuk kepada satu, dan tidak disebut sebagai أرْضَةٌ. Ia turut membawa makna setiap apa yang berada di bawah contohnya seperti di bawah telapak kaki haiwan

# data[].attributes.body
i)  the fragmental material composing part of the surface of the globe

Cebisan atau serpihan bahan yang membentuk sebahagian daripada permukaan glob ini.

ii) the planet on which we live that is third in order from the sun

planet dalam urutan ketiga daripada matahari yang kita duduki

iii)  areas of land as distinguished from sea and air

Kawasan daratan yang membezakan lautan dan udara

# data[].attributes.headline
Allah SWT berfirman dalam al-Quran, Surah Al-Anbiyaa’ ayat 30:

# data[].attributes.subject
Allah SWT berfirman dalam al-Quran, Surah Al-Anbiyaa’ ayat 30:

# data[].attributes.body
أَوَ لَمۡ يَرَ ٱلَّذِينَ كَفَرُوٓاْ أَنَّ ٱلسَّمَٰوَٰتِ وَٱلۡأَرۡضَ كَانَتَا رَتۡقٗا فَفَتَقۡنَٰهُمَاۖ وَجَعَلۡنَا مِنَ ٱلۡمَآءِ كُلَّ شَيۡءٍ حَيٍّۚ أَفَلَا يُؤۡمِنُونَ

“Dan tidakkah orang-orang kafir itu memikirkan dan mempercayai bahawa sesungguhnya langit dan bumi itu pada asal mulanya bercantum (sebagai benda yang satu), lalu Kami pisahkan antara keduanya? Dan Kami jadikan dari air, tiap-tiap benda yang hidup? Maka mengapa mereka tidak mahu beriman?” [Al-Anbiyaa: 30]

Terdapat banyak ayat Al-Quran berkenaan dengan penciptaan bumi dan alam semesta ini, antara salah satunya adalah seperti yang telah dinyatakan di atas

Perkara ini telah menimbulkan pertanyaan dan sifat ingin tahu dalam kalangan ilmuwan Islam bahkan saintis-sainstis Barat juga untuk mengkaji fenomena ini

# data[].attributes.body
Teori popular yang mengatakan bahawa alam semesta berasal dari sebuah titik yang sekecil zarah yang dipanggil oleh para ilmuwan dengan nama “atom embrio”. Sebahagian ahli fizik menamakan titik ini sebagai titik ketunggalan atau singularity

Daripada ini berlakulah satu ledakan besar yg menyebabkan pemekaran atau perluasan alam semesta ini

Hasilnya,  terjadilah alam semesta ini yang terdiri daripada pelbagai objek-objek cakerawala seperti bintang-bintang, matahari, satelit-satelit semula jadi seperti bulan dan juga planet-planet. Dan antara contoh planetnya adalah planet yang kita diami sekarang ini iaitu Bumi

# data[].attributes.body
Teori ini menjelaskan bahawa planet-planet terbentuk secara langsung daripada jisim gas yg asli yg ditarik keluar dari matahari oleh bintang yang melalui berdekatan matahari tersebut.

Teori “gas pasang surut” ini terjadi apabila bintang bergerak sehingga mendekati matahari, lalu terjadinya daya graviti yang saling menarik sehingga mencipta gas pasang besar yang mengoyakkan sebahagian daripada gas-gas di lapisan luar matahari. Lama-kelamaan, gas tersebut berkumpul dan menghasilkan jisim yang cukup untuk membentuk objek menjadi sebuah planet

# data[].attributes.body
1.Al-Quran  al-Karim

2.Kamus Dewan Bahasa edisi ke-4

3.Kitab Lisan al-Arab (لسن العرب)

4.Kitab Al-Mufradat fi Gharib al-Quran (المفردات في غريب القرءان)

5.Kitab Qamus al-Muhit (قاموس المحيط)

6.Kamus Merriam-Webster

7.Kitab Tafsir Mafatih al-Ghaib (مفاتح الغيب) karangan Imam Fakhruddin al-Razi (19/3)

8.Kitab Al-Bahrul Muhith fi al-Tafsir karangan Abu Hayyan al Andalusi (6/346)

9.Kitab Tafsir al-Jalalain karangan Imam Jalaluddin as-Suyuti (249)

10.Kitab Tafsir al-Mannar karangan Syeikh Rasyid Rida (1/187)

11.Kitab al Tahrir wa al Tanwir karangan Syeikh Ibn Asyur (29/205)

12.Imam Ibn Kathir Kitab Tafsir al-Quran al-’Azim karangan Imam Ibn Kathir (8/234)

13.Tafsir al-Kashshaf

14.Sunan at- Tirmidzi

15.Sahih Bukhari

16.Majmu’ah al-Fatawa karangan Ibn Taymiyah

17.al-Fasl fi al-Milal wa al-Ahwa’ wa al-Nahl karangan Ibn Hazim

18.al-Masalik wa al-Mamalik karangan Ibn Khordadbeh/Khurradadhbih

19.al-Mufradat fi Gharibil Quran

# data[].attributes.body
1.AL. (2022). Tripod.com. https://man999.tripod.com/al-Biruni.htm

2.NASA. (n.d.). Planetary motion: The history of an idea that launched the Scientific Revolution. NASA. Retrieved January 11, 2022, from https://earthobservatory.nasa.gov/features/OrbitsHistory

3.Kenali Ibnu al-Syatir, Ilmuan Hebat Cipta Peralatan Astronomi. Sinar Plus. (2020, March 27). Retrieved January 11, 2022, from https://sinarplus.sinarharian.com.my/agama/kenali-ibnu-al-syatir-ilmuan-hebat-cipta-peralatan-astronomi/

4.Williams, M. (2015, December 18). What is the Big Bang Theory? Phys.org. Retrieved January 11, 2022, from https://phys.org/news/2015-12-big-theory.html

5.Tidal theory. Oxford Reference. (n.d.). Retrieved January 11, 2022, from https://www.oxfordreference.com/view/10.1093/oi/authority.20110803104608371

6.Ahmad Mustafa al-Maraghi, Tafsir al-MaraghiAhmad Mustafa al-Maraghi, Tafsir al-Maraghi

7.Hamka, Tafsir al-Azhar, Jilid 7, (Jakarta: Pustaka Panjimas, 1982), hlm. 251

# data[].attributes.body
وَهُوَ ٱلَّذِي مَدَّ ٱلۡأَرۡضَ وَجَعَلَ فِيهَا رَوَٰسِيَ وَأَنۡهَٰرٗاۖ وَمِن كُلِّ ٱلثَّمَرَٰتِ جَعَلَ فِيهَا زَوۡجَيۡنِ ٱثۡنَيۡنِۖ يُغۡشِي ٱلَّيۡلَ ٱلنَّهَارَۚ إِنَّ فِي ذَٰلِكَ لَأٓيَٰتٖ لِّقَوۡمٖ يَتَفَكَّرُونَ

Terjemahan: “Dan Dia lah yang menjadikan bumi terbentang luas, dan menjadikan padanya gunung-ganang (terdiri kukuh) serta sungai-sungai (yang mengalir). Dan dari tiap-tiap jenis buah-buahan, Ia jadikan padanya pasangan: berdua-dua. Ia juga meliputi siang dengan malam silih berganti. Sesungguhnya semuanya itu mengandungi tanda-tanda kekuasaan Allah bagi kaum yang (mahu) berfikir” [Ar-Ra'd: 3]

Kitab Tafsir Mafatih al-Ghaib (مفاتح الغيب) karangan Fakhruddin al-Razi (19/3)

لا نسلم أن الأرض جسم عظيم والكرة إذا كانت في غاية الكبر كان كل قطعة منها تشاهد كالسطح لا يحصل إلا في علم الله

Beliau menerangkan lafaz “madda” pada ayat 3 surah ar-Ra’d, “hamparan” yang dimaksudkan sebenarnya adalah jisim bumi itu sendiri yang terlalu besar sehinggakan bahagian-bahagian diatas muka bumi ini kelihatan seperti rata terhampar. Beliau menyimpulkan bahawa permukaan bumi berbentuk seakan bola (الكروية).

Kitab Al-Bahrul Muhith fi al-Tafsir karangan Abu Hayyan al Andalusi (6/346)

قال  أبوعبد الله الدارني: ثبت بالدليل أن الأرض كرة، ولا ينافي ذلك قوله: مد الأرض، وذلك أن الأرض جسم عظيم. والكرة إذا كانت في غاية الكبر كان كل قطعة منها تشاهد كالسطح، والتفاوت بينه وبين السطح لا يحصل إلا في علم الله تعالى.

Dalam syarah tersebut Abu Hayyan menukilkan daripada Abu Abdillah ad Darini yang menyatakan bahawa telah tsabit dengan dalil bahawa bumi ini bulat (sfera) dan tidak bercanggah dengan firmanNya iaitu “bumi terbentang”. Hal ini disebabkan jisim bumi yang besar, dan suatu bulat yang terlalu besar maka bahagian-bahagian pada permukaannya kelihatan seakan akan terhampar. Abu Abdillah menambah lagi bahawa disebabkan hal itu tadi maka tiada jurang perbezaan antara (permukaan) yang bulat dan yang rata melainkan dengan pengetahuan Allah Taala.

Kitab Tafsir al-Jalalain karangan Imam Jalaluddin as-Suyuti (249)

مد: بسط

as Suyuti menafsirkan fi’l “madda” yang membawa makna membentang terus kepada “basatha” iaitu meratakan.

# data[].attributes.headline
Adakah maksud Bumi sebagai hamparan menunjukkan Bumi itu rata?

# data[].attributes.subject
Adakah maksud Bumi sebagai hamparan menunjukkan Bumi itu rata?

# data[].attributes.body
• Perbincangan mengenai bentuk bumi sama ada sfera atau datar adalah antara perbahasan yang berpanjangan sejak awal tamadun manusia direkodkan hingga ke zaman moden.

• Ia mempunyai pengaruh yang tersendiri, antaranya kesan daripada variasi kefahaman ke atas teks agama, selain kemajuan dalam bidang sains dan teknologi.

• Persoalan ini dapat dirungkaikan dengan mengetahui makna lafaz dan konteks ayat-ayat Al-Quran tersebut

• Lafaz-lafaz yang memberi makna hamparan seperti lafaz فِرَاش, مِهَاد, دَحَا perlu diteliti secara lebih terperinci

• Penelitian ini dapat dilakukan berdasarkan penafsiran daripada ahli-ahli tafsir terdahulu seperti yang telah kita lakukan sebelum ini.

# data[].attributes.headline
Pandangan Ulama tentang Isu Bumi Rata atau Sfera

# data[].attributes.subject
Pandangan Ulama tentang Isu Bumi Rata atau Sfera

# data[].attributes.body
• Ibn Taymiyah pernah menyatakan dalam kitabnya Majmu’ah al-Fatawa bahawa semua ulama bersepakat bahawa bumi dan langit berbentuk bulat seperti bola.

• Antara isinya juga adalah beliau tidak menafikan kemuculan أهل الجدال (ahli al-jidal - sekumpulan orang yang suka berdebat) yang akan mengemukan kemungkinan bumi dalam bentuk empat segi, lima segi atau enam segi.
• Ibn Hazm dalam kitabnya al-Fasl fi al-Milal wa al-Ahwa’ wa al-Nahl menyatakan bahawa tiada seorang pun ulama mengingkari hakikat bahawa bumi ini dalam bentuk sfera.

• Menurut Ibn ‘Uthaymin, dalil bumi sfera adalah berdasarkan dilalah al-Quran, realiti dan ungkapan orang yang berilmu.

• Ibn Khordadbeh/Khurradadhbih (إبن خرداذبه) atau nama sebenarnya Abu al-Qasim Ubaydillah bin Abdullah pernah menyatakan pendapat beliau dalam kitabnya al-Masalik wa al-Mamalik. Beliau berkata “Sesungguhnya bumi ini bulat seperti bola. Boleh dijelaskan seperti bahagian kuning dalam telur”

• al-Masalik wa al-Mamalik merupakan kitab geografi Bahasa Arab tertua dan diterbitkan pada tahun 1889 M.

# data[].attributes.headline
Teori Mufassir Di Sebalik Penciptaan Bumi

# data[].attributes.subject
Teori Mufassir Di Sebalik Penciptaan Bumi

# data[].attributes.body
Tafsir al-Maraghi
Menurut Ahmad Mustafa al-Maraghi dalam kitabnya Tafsir al-Maraghi, beliau menjelaskan tentang proses penciptaan alam semesta termasuk bumi ini dengan membahagikannya kepada sembilan perkara penting:

1. Penciptaan bumi dan langit adalah asap atau seperti asap.

2. Bahan asap ini asalnya menjadi satu, kemudian Allah SWT memisahkan kesepaduannya dan ikatannya yang mana sebahagiannya diciptakan untuk membentuk bumi dan tujuh lapisan langit.

3. Penciptaan bumi berlaku selama dua hari. Setelah itu, tanah-tanah yang kering, gunung-ganang yang terpacak, tumbuh-tumbuhan dan binatang diciptakan selama dua hari juga sehingga lengkap kesemuanya menjadi empat hari.

4. Semua makhluk hidup sama ada tumbuhan atau haiwan diciptakan daripada air.
5. Hari-hari pertama bermula dari hari penciptaan bumi adalah merupakan keadaan bumi itu seperti asap ketika ia dipisahkan daripada gugusan jasad atau zat keseluruhannya, yang mana daripada jasad itulah diciptakan segala sesuatu sama ada melalui perantara atau tidak.

6. Hari yang kedua ialah keadaan ketika bumi seperti air selepas menjadi wap atau asap sebelumnya.

7. Hari yang ketiga adalah ketika terbentuknya permukaan atau tanah-tanah yang kering dan munculnya gunung-ganang.

8. Hari yang keempat adalah waktu munculnya pelbagai makhluk yang hidup daripada air iaitu tumbuh-tumbuhan dan binatang.

9. Langit disempurnakan dalam masa dua hari iaitu dua masa yang sama dengan dua masa penciptaan bumi.

Ahmad Mustafa al-Maraghi menghuraikan beberapa proses penciptaan ala mini berdasarkan pentafsirannya terhadap surah Fushilat ayat 9-12 dan surah al-Anbiya’ ayat 30.

Tafsir al-Azhar
Hamka dalam kitabnya Tafsir al-Azhar mengungkapkan bahawa Allah SWT menciptakan alam semesta atau bumi dan langit ini dalam enam masa atau zaman.

1) Zaman pertama: Semuanya masih merupakan wap dan asap atau kabus. Daripada kabus inilah timbulnya satu pecahan kecil yang kemudiannya membentuk bumi.

2) Zaman kedua: Wap telah menjadi air.

3) Zaman ketiga: Munculnya permukaan tanah yang kering yang kemudiannya akan menjadi gunung-ganang.

4) Zaman keempat: Terbentuknya kehidupan yang tercipta daripada air iaitu tumbuhan dan haiwan.

5) Zaman kelima dan keenam: Terbentuklah alam termasuk bumi seperti sekarang ini.

# data[].attributes.headline
Dalil-dalil yang menangkis hujah bumi adalah rata

# data[].attributes.subject
Dalil-dalil yang menangkis hujah bumi adalah rata

# data[].attributes.body
Al-Anbiya 21:32

Lafaz سَقۡفًا  dalam ayat membawa maksud atap atau yang melingkupi, bukan dengan makna kubah.

Yaasiin 36:38

Lafaz تَجۡرِي  membawa maksud berjalan kerana matahari bersama ratusan juta bintang lain bergerak mengorbit pusat galaksi

Yaasiin 36:40

Lafaz فِي فَلَكٍ يَسۡبَحُونَ  memberi makna bergerak di orbit masing-masing, dimana matahari mengorbit galaksi manakala bulan mengorbit bumi

Al-Zumar 39:5

Lafaz يُكَوِّرُ membawa makna menutup yang membawa erti penggantian. Pergantian malam dan siang akibat daripada putaran Bumi.

Al-Rahman 55:33

Lafaz أَقۡطَارِ ٱلسَّمَٰوَٰتِ  membawa maksud wilayah langit serta memberi erti ruang yang boleh dilintasi

# data[].attributes.headline
Lafaz يُكَوِّرُ dan takwir dalam Surah Az-Zumar ayat 5?

# data[].attributes.subject
Lafaz يُكَوِّرُ dan takwir dalam Surah Az-Zumar ayat 5?

# data[].attributes.body
al-Mufradat fi Gharibil Quran

al Asfahani menyatakan dalam syarah beliau dengan mendatangkan lafaz “kawru al syai’” membawa makna lingkaran atas sesuatu, atau kombinasi antara hujung sesuatu ke hujung sesuatu yang lain sepertimana lilitan serban. Beliau menyimpulkan maka ini adalah isyarat/tanda matahari beredar pada orbitnya dan juga isyarat pada berkurang dan bertambahnya malam dan siang.

Tafsir al Quran al Azim

Allah menjadikan siang dan malam silih berganti bukan secara serentak.

Tafsir al-Mannar

“Kara al‘Imamah” di kepalanya bermaksud melilit dan menggulung serban. Kawwara dengan tashdid bermaksud sighah mubalaghah. Takwir dalam bahasa bermaksud perlingkaran sesuatu ke atas jisim yang bulat seperti kepala. Justeru takwir atau pertukaran siang dan malam adalah bukti yang jelas bahawa bumi itu berbentuk sfera.

al-Tahrir wa al-Tanwir

Ibn A’syur menerangkan dengan memberi contoh “kawwara al-I’mamah” iaitu dengan makna menggulung dan melilit serban. Jadi dalam ayat ini ia diumpamakan dengan fenomena pertukaran siang kepada malam dan sebaliknya pada satu bahagian di permukaan bumi secara bergilir seperti perbuatan melilit serban.

Dari syarah tersebut juga, beliau menerangkan bahawa kalimah takwir merujuk juga kepada “kurrah”, iaitu objek yang berbentuk bulat yang sama tiap penghujungnya (sfera). Maka beliau menyimpulkan bumi ini adalah sfera. Tambah beliau lagi perkara ini tidak diketahui oleh bangsa Arab dan kebanyakan manusia, sehinggalah al-Qur’ān memberikan isyarat dengan dua elemen, iaitu pertukaran secara giliran iaitu terang dan gelap ataupun malam dan siang.

# data[].attributes.headline
Bumi atau Matahari sebagai Pusat Sistem Suria?

# data[].attributes.subject
Bumi atau Matahari sebagai Pusat Sistem Suria?

# data[].attributes.body
•Masyarakat seperti Babylon, Mesir, Greek dan Indus kesemuanya tertarik dengan kecantikan objek-objek di angkasa ini

•Para cendiakawan dalam kalangan mereka telah berusaha untuk menjelaskan fenomena tersebut dengan membina banyak teori secara lebih saintifik dan logik

•Masyarakat Yunani yang telah mengembangkan teori yang lebih tersusun tentang bumi dan putaran planet-planet

•Daripada situlah awalnya timbul dua model tentang susunan alam semesta ini iaitu Geosentrik dan Heliosentrik

# data[].attributes.body
•Teori ini telah dilontarkan pada abad ke-2 oleh salah seorang pakar astronomi terkemuka Yunani, Claudius Ptolemy dan disokong oleh ramai ilmuwan pada ketika itu

•Teori ini mengunkapkan bahawa bumi sebagai pusat sistem suria di mana semua planet seperti bintang, matahari dan bulan beredar mengelilingi bumi

•Berdasarkan kepada pemerhatian bahawa objek-objek di angkasa seperti matahari bergerak pada laluan yang sama dan berulang kali iaitu terbit dari timur sehingga terbenam di barat

•Selain itu, mereka yang menyokong pandangan ini beranggapan bahawa bumi yang dipijak ini bersifat kekal atau tidak bergerak

•Teori ini terus mendominasi pemikiran dunia astronomi dan bertahan selama lebih dari 1300 tahun

•Antara tokoh Islam yang mempercayai model ini adalah al-Biruni

•Al-Biruni mempercayai teori geosentrik dan menganggap Matahani bergerak mengelilingi Bumi. Beliau berfikir bahawa gerakan matahari yang perlahan dan cepat menggambarkan sesuatu orbit

•Al-Biruni dan cendikawan sezamannya sering memikirkan tentang kontroversi geosentnik dan heliosentrik. Beliau mengungkapkan bahawa sebarang teori baru tidak dapat diterima tanpa bukti sains yang kukuh

•Selagi sesuatu teori alternatif yang sebenar belum ditemui maka wajarlah seseorang itu mempercayai dan menerima teori dan penerangan yang terdahulu. Al-Biruni menulis mengenai pergerakan matahari dalam sebuah buku berjudul Kitab al-Tatbiq fi Tahqiq Harakat al-Syam yang berkaitan dengan teori ini

# data[].attributes.body
•Diperkenalkan oleh salah seorang ilmuwan astronomi Greek iaitu Aristarchus pada abad ke-3 sebelum Masihi. Beliau mengatakan:

“Bintang-bintang itu diam. Apa yang kita lihat bergerak, sesungguhnya adalah khayalan Gerakan yang berpunca daripada putaran bumi dan kedudukan matahari di tengah bumi.”

•Akan tetapi tiada seorang pun yang menyokong pendapat ini, malahan mereka menolak mentah-mentah teori ini

•Kemudian, pada abad ke-16 seorang astronomi Poland, Nicolas Copernicus telah melontarkan teorinya bahawa matahari adalah titik pusat sistem suria yang dikelilingi oleh planet-planet termasuk bumi melalui model matematiknya untuk menerangkan peredaran bumi di garisan orbitnya mengelilingi matahari

•Pandangan ini juga turut  disokong oleh Galileo Galilei apabila beliau melihat bulan berputar mengelilingi planet Musytari (Jupiter) menggunakan teleskopnya pada 1609. Dalam masa yang sama, beliau turut melihat gerakan bumi

•Saintis-sainstis terkemuka seperti Sir Isaac Newton dan Johanes Kepler juga turut menyokong  teori matahari sebagai pusat sistem suria dan bumi mengorbitnya

•llmuwan Islam dari Syria iaitu Ibnu Al-Syatir merupakan antara orang yang pertama menemukan teori ini namun dipinggirkan kerana ramai yang menganggap teori ini datang daripada Copernicus

•Bagaimanapun, ahli sejarah astronomi mendapati teori planet mengelilingi matahari ini sebenarnya diambil daripada Ibnu Al-Syatir

•Menurut orientalis Inggeris, David King, kebanyakan teori yang dikaitkan dengan Copernicus sebenarnya dicedok daripada Ibnu Al-Syatir

•Berdasarkan kajian terhadap manuskrip Arab di Poland pada tahun 1973, ia menunjukkan bahawa Copernicus mengambil penemuan dalam buku Nihayat Al-Sul Fi Tashih Al-Usul nukilan ilmuan Islam berkenaan

# data[].attributes.body
Model planet hasil idea Ibnu Al-Syatir sebelum ini pernah dipinggirkan walaupun beliau individu terawal yang mencetuskannya.

# data[].attributes.body
ٱلَّذِي جَعَلَ لَكُمُ ٱلۡأَرۡضَ فِرَٰشٗا وَٱلسَّمَآءَ بِنَآءٗ وَأَنزَلَ مِنَ ٱلسَّمَآءِ مَآءٗ فَأَخۡرَجَ بِهِۦ مِنَ ٱلثَّمَرَٰتِ رِزۡقٗا لَّكُمۡۖ فَلَا تَجۡعَلُواْ لِلَّهِ أَندَادٗا وَأَنتُمۡ تَعۡلَمُونَ

Terjemahan: “Dia lah yang menjadikan bumi ini untuk kamu sebagai hamparan, dan langit (serta segala isinya) sebagai bangunan (yang dibina dengan kukuhnya); dan diturunkanNya air hujan dari langit, lalu dikeluarkanNya dengan air itu berjenis-jenis buah-buahan yang menjadi rezeki bagi kamu; maka janganlah kamu mengadakan bagi Allah, sebarang sekutu, padahal kamu semua mengetahui (bahawa Allah ialah Tuhan Yang Maha Esa)” [Al-Baqarah: 22]

Kitab Al-Bahrul Muhith fi al-Tafsir karangan Abu Hayyan al Andalusi (1/158)

الاية لا تدل على أن الأرض مسطحة ولا كرية، إنما دلت على أن الناس يفترشونها كما يتقلبون بالمفارش، سواء كانت على شكل السطح أو على شكل الكرة.

Imam Abu Hayyan menyatakan bahawa lafaz “فِرَاش” tidak membawa dalil rata atau bulatnya bentuk muka bumi, akan tetapi ia membawa makna manusia meng”hampar”kan diri keatas muka bumi sepertimana seseorang yang tidur diatas tilam, sama ada diatas permukaan yang rata ataupun melengkung.

Kitab Tafsir al-Mannar karangan Syeikh Rasyid Rida (1/187)

بماهدها وجعلها صالحة للافتراش والإقامة عليها والارتفاق بها.

Beliau menafsirkan “فِرَاش” dengan “mahd” (membentangkan bumi) sebagai satu tempat yang layak untuk beristirehat dan bekerja. Allah menjadikan bumi sedemikian agar manusia bersenang lenang dengannya.

Kitab Tafsir al-Jalalain karangan Imam Jalaluddin as-Suyuti

بساطا يفترش لا غاية في الصلابة أو الليونة فلا يمكن الاستقرار عليها

Hamparan yang tidak begitu keras dan tidak pula begitu lembut sehingga tidak mungkin didiami secara stabil.

# data[].attributes.body
وَٱلۡأَرۡضَ بَعۡدَ ذَٰلِكَ دَحَىٰهَآ

Terjemahan: “Dan bumi sesudah itu dihamparkannya” (An-Naziat: 30)

Tafsir Al-Wajiz
Adapun setelah sempurnanya bangunan langit, Allah menghamparkan dan meratakan bumi untuk kehidupan manusia padahal bentuk bumi itu bulat. Itu semua dimaksudkan untuk kehidupan di atasnya

# data[].attributes.headline
Hadis berkenaan gunung sebagai pasak bumi. 

# data[].attributes.subject
Hadis berkenaan gunung sebagai pasak bumi. 

# data[].attributes.body
حَدَّثَنَا مُحَمَّدُ بْنُ بَشَّارٍ، حَدَّثَنَا يَزِيدُ بْنُ هَارُونَ، حَدَّثَنَا الْعَوَّامُ بْنُ حَوْشَبٍ، عَنْ سُلَيْمَانَ بْنِ أَبِي سُلَيْمَانَ، عَنْ أَنَسِ بْنِ مَالِكٍ، عَنِ النَّبِيِّ صلى الله عليه وسلم قَالَ "‏لما خلق اللهُ الأرضَ جَعَلَتْ تَمِيدُ، فخلق الجبالَ، فقال : بها عليها، فاستَقَرَّتْ، فعَجِبَتِ الملائكةُ من شِدَّةِ الجبالِ…

‟Sebaik sahaja Allah selesai menciptakan bumi, bumi itu bergoyang-goyang, maka Allah segera menciptakan gunung-gunung dan berfirman kepada gunung-gunung tersebut, “Jadilah dan menetaplah di atasnya”, lalu bumi pun menjadi tenang.Para malaikat takjub dengan kehebatan gunung…”

Hadis riwayat at- Tirmidzi

No hadis: 3369

Status hadis: Hasan Gharib

•Gunung adalah kumpulan jisim yang sangat besar, terdiri daripada batuan yang ada di atas tanah besar yang terdiri daripada unsur yang sama. Atau dengan kata lain gunung adalah sekumpulan besar batu yang menimpa sekumpulan batu yang lain di permukaan bumi.

•Gunung menembusi lapisan pertama  bumi yang ketebalannya mencapai 50 km dan semuanya terdiri daripada batu yang disebut litosphere (kulit bumi). Gunung menebusi lapisan pertama bumi hingga mencapai akarnya di lapisan kedua bumi yang bergerak aktif dibawahnya.

•Memandangkan lapisan kedua Bumi selalu bergerak aktif, maka Allah pun kemudiannya mengukuhkan Bumi dengan menanamkan gunung-gunung di atas lapisan bergerak tersebut yang menembusi dua lapisan Bumi sekaligus berfungsi sebagai tiang utama yang dipacakkan di atas tanah.

# data[].attributes.body
مَن ظَلَمَ مِنَ الأرْضِ شيئًا طُوِّقَهُ مِن سَبْعِ أَرَضِينَ

“Sesiapa yang mengambil sejengkal tanah secara zalim, maka dia akan dikalungkan (dengan tanah) dari tujuh lapis bumi.”

Hadis riwayat al-Bukhari

No hadis: 2452

Status hadis: Sahih

Berkata Syeikh Abdullah al-Bassam dalam kitabnya Taisir al-‘Alam:

“Oleh kerana itu, Nabi s.a.w mengkhabarkan bahawa sesiapa yang mengambil tanah orang tanpa izinnya baik sedikit ataupun banyak, maka orang itu datang pada hari kiamat dengan azab yang berat di mana lehernya menjadi keras dan panjang kemudian dikalungkan tanah yang dirampasnya dan apa yang berada di bawahnya sampai tujuh lapis bumi sebagai balasan baginya yang telah merampas tanah itu.”

Berdasarkan penemuan sains pada hari ini, terdapat fakta yang dilihat selari dengan hadis yang dinyatakan iaitu :
1. Centrosphere

2. Lapisan luar unsur bumi

3. Lapisan terbawah pita bumi

4. Lapisan tengah pita bumi

5. Lapisan teratas pita bumi

6. Lapisan bawah kerak bumi

7. Lapisan atas kerak bumi

# data[].attributes.body
وَٱللَّهُ جَعَلَ لَكُمُ ٱلۡأَرۡضَ بِسَاطٗا

Terjemahan: "Dan Allah yang telah menjadikan bumi bagi kamu sebagai hamparan” [Nuh: 19]

Kitab Al-Bahrul Muhith fi al-Tafsir karangan Abu Hayyan al Andalusi 10/284)

وظاهره أن الأرض ليست كروية بل هي مبسوطة

Imam al Andalusi menyatakan secara zahirnya pada konteks ayat menyatakan bumi ini tidak bulat(sfera) tetapi ianya rata.

Kitab al Tahrir wa al Tanwir karanganSyeikh Ibn Asyur (29/205)

ما يفرش للنوم عليه والجلوس من ثوب أو زربية فالإخبار عن الأرض ببساط تشبيه بليغ، أي كالبساط. ووجه الشبه تناسب سطح الأرض في تعادل أجزائه بحيث لا يوجع أرجل الماشين ولا يقض جنوب المضطجعين، وليس المراد أن الله جعل حجم الأرض كالبساط لأن حجم الأرض الكروي.

Ibn Asyur mensyarahkan kalimah al-bisat bermaksud sesuatu yang dibentang di atasnya untuk tidur dan duduk daripada pakaian atau permaidani. Kenyataan bahawa bumi bersifat seperti hamparan merupakan tasybih baligh, iaitu seperti hamparan. Wajh syabah di sini nisbah bagi permukaan rata bumi di setiap bahagiannya, yang tidak meletihkan kaki orang yang berjalan dan tidak pula melenguhkan belakang orang yang berbaring. Ia tidak bermaksud Allah menjadikan bentuk bumi ini seperti datar, kerana bentuk bumi ini adalah sfera.

Kitab Tafsir al-Quran al-’Azim karangan Ibn Kathir (8/234)

بسطها ومهدها وقررها وثبتها بالجبال الراسيات الشم الشامخات

Ibnu Kathir menerangkan kalimah ini membawa makna Allah menghamparkan bumi serta mengukuhkannya dengan bukit bukau

# data[].attributes.body
وَإِلَى ٱلۡأَرۡضِ كَيۡفَ سُطِحَتۡ

Terjemahan: Dan keadaan bumi bagaimana ia dihamparkan?” [Al-Ghashiyah: 20]

Al Suyuti (tafsir jalalain, 802)

ظاهر في أن الأرض سطح وعليه علماء الشرع لا كرة كما قاله أهل الهيئة

Imam as Suyuti mengatakan dalam tafsirnya bahawa bumi itu datar sebagaimana pendapat ulama syara, tidaklah bulat sepertimana yang dikatakan ahli astronomi.

Fakhruddin al-Razi (tafsir mafatihul ghaib, 31/159)

من استدل بهذا على أن الأرض ليست بكرة وهو ضعيف. لأن الكرة إذا كانت في غاية العظمة يكون كل قطعة منها كالسطح.

Berdasarkan syarah, ar-Razi menyatakan sesiapa yang menjadikan ayat ini sebagai dalil penafian bulatnya bumi maka dia adalah “dhaif”. Kerana sesuatu yang bulat (sfera) yang terlalu besar adalah setiap bahagian daripadanya seakan-akan rata.

# data[].attributes.body
أَلَمۡ نَجۡعَلِ ٱلۡأَرۡضَ مِهَٰدًا

Terjemahan: “Bukankah Kami telah menjadikan bumi (terbentang luas) sebagai hamparan?” [An-Nabaa: 6]

• Kebanyakan ahli tafsir secara umumnya menafsirkan مِهَاد sebagai فِرَاش.

• Namun, pasti ada perbezaan antara kedua-dua istilah ini kerana Allah SWT tidak akan memberi maksud nilai yang sama bagi dua istilah yang berbeza, malah ada nilai yang berbeza bagi perkataan yang sama.

• Dari segi bahasa, مِهَاد boleh dirujuk kepada beberapa maksud:

Mahd al-sabi yang bermaksud buaian anak kecil

Mahhada al-amr yang bermaksud memudahkan urusan

Tafsir al-Kashshaf
• “Sesungguhnya bumi ini buat mereka adalah umpama buaian bagi anak kecil, yang disediakan untuk menidurkan”

• Pentafsiran ini turut dipersetujui oleh ahli tafsir seperti al-Qurtubi, al-Razi, dan al-Alusi dalam tafsir mereka

Tahrir al-Tanwir
• Ibn ‘Ashur menjelaskan bahawa مِهَاد bermaksud memberikan kesenangan dan memudahkan urusan.

• Maksud bumi diciptakan dalam mihad merujuk kepada kemudahan dan kesenangan yang disediakan untuk manusia, seumpama buaian yang digunakan untuk menidurkan manusia.